Varbola laste lauluvõistlusel osalenud väiksed laulumaiad said tasuks koti komme, mille parim enne oli möödas. Asja varjamiseks oli korraldaja aegumistähtajale kleepsu peale pannud.    Kole lugu. Lapsed olid ju ikkagi väikesed, on üks lapsevanem nördinud, et võistlusel kogu hingest hästi püüdnud lapsed said autasuks pudeli Fantat ja realiseerimistähtaja ületanud kommikoti.    Vanu Kalli-Kalli kooreiiriseid ei  kingitud lastele kogemata  korraldaja oli aegumistähtaja 1.03.06 kleepsu alla peitnud, kirjutab SL Õhtuleht.    Lauluvõistluse korraldaja, Varbola Kultuuri ja Hariduse Seltsi juhataja tunnistabki oma süüd. Minu viga. Liiga hilja märkasin seda ja teha polnud enam midagi  panin kleepsu peale. Ma ei oska ühtegi põhjendust sellele teguviisile öelda  ma ei tahtnud seda teha tegelikult.    Maitsel polnud tema sõnul siiski midagi viga  ta oli ise järele proovinud. Sellegipoolest lubab ta  kõigile 30-le lapsele uued värsked maiustused muretseda.    Delfi.ee